Yoshitaka Kuroda

Yoshitaka Kuroda (; s. 10. tammikuuta 1987 Yamagata) on japanilainen autourheilija. Hän kilpaili kaudella 2014 Auto GP World Seriesissä sekä Euronova Racingin että Zele Racingin riveissä.

Kuroda on kilpaillut Auto GP World Seriesissä kaudesta 2013 lähtien. Ensimmäisellä kaudellaan hän kilpaili Euronova Racingilla ja oli sarjan pisteissä sijalla 16 oltuaan kauden aikana parhaimmillaan seitsemäs Mugellossa ja Monzassa. Toisella kaudellaan eli kaudella 2014 Kuroda kilpaili kuusi kilpailua Euronova Racingin tallissa ja neljä kilpailua Zele Racingin tallissa. Hän oli sarjan yhteispisteissä sijalla 12 kerättyään 36 pistettä ja oltuaan parhaimmillaan neljäs Monzan kilpailussa. 

Kuroda on kilpaillut myös monissa muissa formulaluokissa, kuten Euroopan Formula Abartheissa vuonna 2011.

Lähteet 

Japanilaiset autourheilijat
Vuonna 1987 syntyneet
Elävät henkilöt